Document ID: /roh_data/filtered/fineweb-2-filterrobots_roh.jsonl.gz/28346

Quest fanadur han la famiglia Cadurisch, che vul bajegiar ina nova stalla, e la vischnanca Bregaglia retratg il recurs ch’els avevan fatg encunter la decisiun da l’uffizi chantunal per il svilup dal territori. Quel aveva decis il favrer da quest onn che la stalla na possia betg vegnir construida, cunquai ch’ella violeschia la zona per la protecziun da la natira e cuntrada.
Maisa radunda als 16 settember
La Pro Lej da Segl vegn a tegnair ferm vi da sia posiziun, ha ditg Jost Falett. L’influenza sin la cuntrada ed il squitsch sin l’ecologia saja massa grond. Da quel avis eran tut ils uffizis d’ambient schon tar l’emprima visita oculara l’onn 2009. Ils patruns da construcziun dentant han persequità vinavant il project enfin tar il recurs encunter l’uffizi chantunal l’onn 2014. Quest han els ussa retratg cun l’idea da chattar ina soluziun cuminaivla a favur dal project.